Nädala alul toimus Rakvere vabastamise aastapäeva auks laskevõistlus, mida korraldati juba seitsmendat korda.
#000000
Esmaspäeval korraldati Rakvere politseijaoskonna siselasketiirus nüüdseks traditsiooniks saanud võistkondlik laskevõistlus. Mõõtu võeti kolmes kategoorias: põhikooliõpilased, gümnaasiumiõpilased ja täiskasvanud.
#000001
Rakvere linnavalitsuse kultuuri- ja noorsootööspetsialist Katrin Joselin, kes on laskevõistluste korraldusmeeskonda kuulunud nende algusajast peale, jäi üritusega igati rahule. „Tänavune, Rakvere vabastamise 100. aastapäeva auks toimunud laskevõistlus läks väga hästi. Võistkondi oli kokku 19. Eelmisel aastal oli 20, kuid on ka olnud aastaid, kus võistkondade arv on kümne ringis,“ sõnas Joselin.
#000002
„Kohtunikud olid tasemel nagu alati ja selle eest suur tänu Rakvere politseijaoskonnale ning Kaitseliidule. Osalejate seas oli nii neid, kes alles esimest korda oma silmade ja käe täpsuse proovile panid, kui ka neid, kes juba aastaid võistlustel osalenud,“ märkis korraldusmeeskonna liige, tõstes seejuures esile Rakvere Gümnaasiumi, kust oli välja pandud väga arvukalt võistkondi, teiste hulgas õpetajate oma.
#000003
Linna vabastamise aastapäevale pühendatud laskevõistlust korraldati Rakvere politseijaoskonna, Kaitseliidu ning Rakvere linnavalitsuse ja kultuurikeskuse koostöös juba seitsmendat korda. „Alguse sai võistkondlik laskevõistlus 2011. aastal, kui PPA Rakvere politseijaoskonnas oli valminud uus lasketiir,“ meenutas Katrin Joselin. „Võistluse korraldamise idee kasvas välja soovist tähistada Rakvere linna vabastamise aastapäeva, tõsta samas noorte teadlikkust meie ajaloolistest sündmustest ja tutvustada ühtlasi laskesporti. Kuna huvi oli suur ja osalejate tagasiside positiivne, kujundasime võistlusest meeldiva traditsiooni,“ märkis ta.
#000006
OG Elektra firmapidu oli tänuväljendus töötajatele
#000009